Document ID: /roh_data/filtered/fineweb-2-filterrobots_roh.jsonl.gz/28024

La fin da fanadur ha ina gronda cumpagnia festivà il 100avel di da naschientscha dal scriptur ladin Cla Biert (1920-1981) a Scuol. Cunquai che betg tuts han chattà plazza pervi dal corona datti oz suentermezdi a Samedan anc ina commemoraziun cun in program varià. Nus prendain l'occasiun per reflectar dus nums che vegnan avant en sia ovra. En ses roman «La müdada» (1962) vegn la dunna Boscha a prender latg sin il bain puril dal protagonist, ma tgi sa che quel prenum ha la medema derivanza sco Duscha e Zegna? Co reagescha Jogscha, cur ch'il mattatsch Cla suna sin l'ocarina ina melodia cumponida per ella?